Nordjyllands Beredskab blev klokken 16.12 kaldt ud til en melding om brand i en villa på Eriksgade i Brønderslev. Da de ankom til stedet, var det dog i et brændeskur i forbindelse med en villa, den var gal. Lynhurtigt fik brandfolkene bugt med ilden, og der var kun begrænsede skader på træværket i skuret og på plastic-tagpladerne. Beredskabet går stærkt ud fra, at det er et køleskab, der er skyld i branden. - Det var godt, at det skete på den her tid på dagen, for var det senere, kunne det godt have udviklet sig, siger indsatsleder Torben Karstenskov.

Opsummering:
Et brændeskur blev lettere skadet, efter et køleskab brød i brand.